A női és a férfiemlőrák standardizált incidencia- és mortalitásadatai Magyarországon 2000 és 2016 között
Authors: Béres Edit , Nagy János , Tóth Judit , Árkosy Péter , Sipka Sándor 
Published: November 2022

Összefoglaló.
Bevezetés: A rákbetegségek incidencia- (gyakorisági) értékei
világszerte, így Magyarországon is folyamatosan növekednek. Az emlőrákok
előfordulása és kórlefolyása a két nemben azonban sajátosan különbözik.
Célkitűzés: Célul tűztük ki, hogy megvizsgáljuk és
értékeljük a női és a férfiemlőrák incidencia- és mortalitási (halálozási)
adatait Magyarországon 2000 és 2016 között. Módszer: A Központi
Statisztikai Hivatalból és a Nemzeti Rákregiszterből származó adatok
standardizált, 100 000 főre számított feldolgozása. Eredmények:
Magyarországon a vizsgált időszakban az emlőrákok gyakoriságának növekedése
megközelítőleg ugyanolyan mértékű (39%) volt, mint az összes ráké (34%). Az
emelkedés jelentős: a 2016-ban 8,7% részarányú női emlőrák esetében 39%, a
0,22%-os részarányú férfiráknál 60%. Ezzel szemben a halálozási adatok jelentős
mértékű csökkenéseket mutatnak mind az összes daganat, mind a női emlőrák
vonatkozásában, míg a férfiemlőrák esetében a csökkenés nagyobb mértékű. A
rosszindulatú daganatok incidenciája és a 2-es típusú diabetes mellitus (2DM)
prevalenciája egyaránt magasan szignifikáns korrelációt mutatott az egy főre
jutó bruttó nemzeti össztermék (GDP) értékének növekedésével. Új megfigyelés,
hogy a 2DM-növekedés időben megelőzte a daganatok incidenciájának növekedését.
Következtetés: A vizsgált időszakban a női és a
férfiemlőrákok magyarországi gyakorisági és halálozási adatai a nemzetköziekhez
hasonló tendenciákat mutatnak. A férfiemlőrákok sokkal ritkábbak, de kezelésük
kevésbé hatékony. Új szempont, hogy a rosszindulatú daganatok gyakoribb
megjelenésében a klinikailag kedvezőtlenebb 2DM százalékos arányának
(prevalenciájának) emelkedése is jelentős tényező lehet az elhízáshoz
kapcsolódva. A GDP növekedése kedvezően hathatott a halálozások csökkenésében a
kedvezőbb gyógyítási és megelőzési feltételek megteremtésével. Ugyanakkor ennek
a növekedésnek szerepe lehet az elhízással összefüggő 2DM prevalenciájának
emelkedésében is. Orv Hetil. 2022; 163(5): 181–186.
Summary.
Introduction: The incidence of malignant cancers is
continuously growing. In breast cancers, the incidence and clinical course are
greatly different in the two genders. Objective: We aimed to
investigate the incidence and mortality of breast cancers in females and males
in Hungary between 2000 and 2016. Methods: The data derived
from the Hungarian Central Statistical Office and the National Cancer Registry
were evaluated and standardized for 100 000 inhabitants.
Results: In Hungary, the elevation of breast cancer
incidence (39%) showed a similar extent as that of total tumours (34%). In
female breast cancers representing a much greater percent (8.7% in 2016) than
that in males (0.22%), the increase was significant (39%) as in males (60 %). On
the other hand, mortality was significantly lower for both of them regarding
total malignant and female breast tumours, whereas the decrease was greater in
the male breast cancers. The increase of GDP per capita showed highly
significant correlation with the incidence of malignant tumours and prevalence
of diabetes mellitus type 2 (2DM). It was a new finding that the increase in the
prevalence of 2DM precedes the elevation of the incidence of cancer.
Conclusion: In Hungary, the data of incidence and mortality
of female and male breast cancers showed similar tendencies as the international
ones. The breast cancers of males were rarer but their treatment was less
effective. However, it was a new aspect that in the increased incidence of
malignant tumours also the greater prevalence of 2DM could be an important
factor related to obesity. Orv Hetil. 2022; 163(5): 181–186.